《正月二十日由枫桥至五{氵众}泾用东坡是日女王城诗韵》
清代·李超琼

朝来轻棹过齐门，踏遍湖东水上村。春酿余寒风有力，雪经微雨地无痕。

𣟄声此日千家肃，蔀屋何时五裤温。野岸梅花如旧约，停桡香便引诗魂。

作者简介：清四川合江人，字紫璈。同治十二年举人，历官阳湖、江阴。光绪三十三年任上海知县，有循声。公余喜赋诗，书法纵横洒落，别有意趣。有《石船居诗集》。